কারখানার প্ল্যান্ট  ইঞ্জিনিয়ার শেখ মো. জামাল উদ্দিন জানান, সংগৃহিত টায়ারগুলো ভালোভাবে পরিষ্কার ও ছোট টুকরা করে রি-আ্যক্টর চেম্বারে বায়ূশূন্য মাধ্যমে উচ্চতাপে গলানো হয়। পরে সেখানে বাষ্প তৈরি হয়। বাষ্প ঘনীভূত হয়ে একদিকে তেল ও অন্যদিকে পানিতে পরিণত হয়। পানি নলের মাধ্যমে হাউজে এবং তেল ট্যাংকিতে সরবরাহ করা হয়। টায়ার থেকে জ্বালানি সাশ্রয় ও পরে পরিবেশবান্ধব এ জ্বালানি তেল উৎপাদন ছাড়াও স্ক্রাব লোহা, গ্যাস ও কার্বন ব্ল্যাক পাউডার তৈরি হয়। এ কার্বনকে মোডিফাই করে জুতার সোল, ফটোকপি ও প্রিন্টারের কালি তৈরির কাজে ও পানি বিশুদ্ধ করার কাজে  ব্যবহার করা যেতে পারে। এতে অতিরিক্ত খরচ ও পবিরেশ দূষণরোধ করা সম্ভব।